《赋得罗浮霜月怀郑二逸人》
明代·高柄

海国梅始白，飞霜动鸣钟。寒空一片月，挂在罗浮峰。

夜色不映一，清光与之同。百里皆瑶华，千林闭幽风。

萧条岩际叶，嘹唳云边鸿。远客起遥念，沧波思千重。

梦回明镜没，寂寞闻幽蛩。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。